"Femei cu Povești. Povești cu Femei" este o ocazie unică de a celebra reușitele și inspirațiile din viața de zi cu zi a doamnelor. Evenimentul, va avea loc pe data de 31 martie 2024, la ora 14:00, la Iulius Congress Hall din Timișoara.
Participantelor va oferi oportunitatea de a asculta povești captivante, de a se conecta cu alte femei puternice și de a descoperi puterea interioară ce le poate ghida către realizarea visurilor și a obiectivelor personale.
Invitate la întâlnire sunt femei minunate din diverse domenii profesionale, fiecare cu propriile sale experiențe și învățăminte de viață: Monica Varga – Consilier Parental, Roxana Radu – doctor pediatru, Elena Nastacă – profesor și fondator terapia THAI, Amalia Matei – specialist CRP, Sanda Eneșel – psihoterapeut Adlerian, Claudia Azgur – jurist, mediator, Luminița Țundrea – avocat.
Dezbaterea va fi moderat de Anca Pavel Bucșa și vor fi abordate mai multe subiecte.
Cum să găsești echilibrul sănătos între viața personală și cea profesională?
Ce faci dacă te simți captivă într-un job și ai vrea să faci cu totul altceva?
Ești o mamă singură și ai temeri despre cum să-ți crești copilul sau copiii?
Ce urmează după 40+?
Ce mai poți face când simți că nu mai poți face nimic? Vrei să faci pace cu trecutul, prezentul și viitorul?
Participantele vor avea șansa să interacționeze direct cu aceste femei remarcabile și să se inspire din poveștile lor de viață.
"Suntem încântate să aducem acest eveniment în Timișoara și să oferim femeilor din comunitatea noastră ocazia de a-și împărtăși poveștile și de a se conecta într-un mediu inspirațional și empatic", este mesajul organizatoarelor, Daniela Săvescu și Oana Paldău.